Diari Oficial de la Generalitat Valenciana


Sumari del DOGV 8692, del 05-12-2019 (2019/9339)

Notificació de la sentència i la interlocutòria de rectificació dictades en el procediment de guarda i custòdia, contenciós número 294/2018.
--------------------------------------------------------------------------------------------------------------------------------------------

### Dades del document

Número de DOGV
:   8692

Data del DOGV
:   05-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9339


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència i la interlocutòria de rectificació dictades en el procediment de guarda i custòdia, contenciós número 294/2018. [2019/9339]  
Part demandant: Amal Rais.   
Procuradora: María José Cardona Gerada.  
Part demandada: Abderrahim Ennaoüi.  
En el judici a què es fa referència, s'ha dictat la resolució que té el text que, literalment, és com segueix:  
  
«Sentència número 383/2019  
València, 11 de setembre de 2019  
Mercedes Miñana Arnao, magistrada jutgessa de Primera Instància número 26 de València, he vist aquestes actuacions en matèria de mesures sobre fills menors, seguides davant d'aquest jutjat a instàncies d'Amal Raiss, representada per la procuradora M. José Cardona Gerada i assistida pel lletrat Gustavo Ruiz de Cenzano Macián, contra Abderrahim Ennaqui, declarat en rebel·lia, amb el Ministeri Fiscal com a part.  
  
Antecedents de fet  
Primer. El procurador, en representació de la part actora, va presentar una demanda de sol·licitud de mesures de fills extramatrimonials, en la qual, després d'exposar la situació familiar dels litigants i l'existència d'una filla comuna i després dels fonaments jurídics corresponents, sol·licitava l'adopció de mesures de caràcter definitiu respecte a la pàtria potestat, guarda i custòdia de la menor, el dret de visites i els aliments.  
  
Segon. Una vegada admesa a tràmit la demanda, es va acordar citar a termini el demandat amb el lliurament de documents perquè en el termini de 20 dies compareguera de forma legal en les actuacions i hi contestara. Dins del termini esmentat, la part demandada no hi va comparéixer, per la qual cosa va ser declarada en situació de rebel·lia, i el Ministeri Fiscal va presentar un escrit de contestació a la demanda.  
Tercer. Es va acordar convocar les parts a la celebració de la vista corresponent, que ha tingut lloc hui i en la qual han comparegut la part actora i el Ministeri Fiscal, però no el demandat. En aquesta, l'actora s'ha ratificat en l'escrit de demanda i el Ministeri Fiscal ha sol·licitat una sentència ajustada a dret. Després d'això, s'ha rebut el plet a prova, s'ha practicat la documental respecte als documents units a les actuacions i l'interrogatori de la demandant sol·licitat pel Ministeri Fiscal, s'han efectuat al·legacions en les quals el Ministeri Fiscal s'ha adherit al que demanava la part actora i s'ha sol·licitat la suspensió del dret de visites del pare i l'obligació del demandat d'abonar a la demandant, en concepte de pensió d'aliments per a la seua filla, la quantitat de 150 euros mensuals. Al final de la vista, han quedat les actuacions vistes per a sentència.  
Quart. En la tramitació d'aquest procediment, s'han observat totes les formalitats i prescripcions legals.  
Fonaments de dret  
Primer. La part actora sol·licita l'establiment d'un règim jurídic que regule les relacions dels litigants respecte a la seua filla \*\*\*, nascuda el 30 de juny de 2005, d'acord amb el que s'estableix en els articles 90 i següents del Codi Civil, aplicables analògicament.  
Quant als efectes personals a què es refereix l'article 91 del Codi Civil, la part actora sol·licita que s'atribuïsca a la demandant no només la guàrdia i custòdia de la menor, sinó també l'exercici de la pàtria potestat en exclusiva, ja que el pare se'n va anar, se'n desconeix el parador i mai s'ha fet càrrec de la menor; el Ministeri Fiscal es va adherir a aquesta pretensió en considerar que havia d'atribuir-se l'exercici en exclusiva de la pàtria potestat a la mare, però sense privar el pare de la titularitat. L'interrogatori de la demandant practicat en judici a proposta del Ministeri Fiscal, així com l'exploració de la menor, han permés comprovar que pare i filla mai han mantingut relació, i en les actuacions consta que no ha sigut possible localitzar-lo. Per tot el que s'ha exposat, com que no s'acredita la concurrència de les causes previstes en l'article 170 del Codi Civil, però sí l'absència d'un dels progenitors, pertoca, d'acord amb el que s'estableix en l'article 156 del Codi Civil, reconéixer a la mare l'exercici en exclusiva de la pàtria potestat i la guarda i custòdia del menor, ja que està exercint-la en la situació real existent davant de l'absència del pare, que n'impedeix l'exercici per part d'aquest.  
Segon. Pel que fa al règim de visites del progenitor amb la menor, el Ministeri Fiscal n'ha sol·licitat la suspensió, i també ha d'estimar-se aquesta mesura, atesa l'edat de la filla, la voluntat expressada per aquesta, la nul·la relació amb el pare i la situació d'aquest. De moment no pot fer-se efectiu i, si el progenitor s'interessa a reprendre la relació amb la seua filla, haurà de valorar-se aleshores quina és la mesura més adequada en benefici de la menor.  
Quant als aliments, atés que es desconeix la situació econòmica del demandat i que la demandant no ha sol·licitat una pensió, fixe la quantitat de 150 euros al mes, establida pel Ministeri Fiscal, quantitat que constitueix el mínim vital segons la nostra Audiència Provincial, d'acord amb els articles 93 i 110 del Codi Civil, perquè és obligació del progenitor col·laborar en el manteniment de la seua filla.  
  
Tercer. Que no s'aprecien mèrits suficients per a establir una especial condemna a costes en aquest procediment, tenint en consideració la matèria i sobre la base de la declaració de rebel·lia processal del demandat.  
Vistos els preceptes legals i altres que hi són aplicables de forma general i pertinent.  
Dispositiva  
Estime la demanda plantejada per Amal Raiss contra Abderrahim Ennaqui, declarat en rebel·lia, amb el Ministeri Fiscal com a part, i adopte les següents mesures definitives respecte a la filla comuna \*\*\*:  
  
1. Els dos progenitors ostentaran la pàtria potestat sobre la filla menor d'edat, si bé s'atribueix a la demandant, Amal Raiss, l'exercici en exclusiva de la pàtria potestat i la guarda i custòdia de la seua filla \*\*\*.  
  
2. Se suspén el dret de visites del demandat amb la filla menor d'edat fins que se'n sol·licite la represa per part de l'interessat, mitjançant el procediment adequat.  
3. El pare ha d'abonar en concepte de contribució als aliments de la filla la quantitat de 150 euros mensuals, des de la data de presentació de la demanda, quantitat que ha d'ingressar en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística; el demandat contribuirà a les despeses extraordinàries de la filla, i abonarà la meitat de les que s'acrediten i siguen necessàries o que hagen consensuat les parts.  
Tot això, sense fer una especial condemna a les costes d'aquest procediment.  
Contra aquesta resolució es pot interposar un recurs d'apel·lació, que ha de presentar-se per escrit davant d'aquest jutjat, en el termini de 20 dies des de la notificació, amb la indicació de la infracció comesa al parer del recurrent; cal acompanyar el resguard que acredite haver efectuat el depòsit de 50 euros en el compte de depòsits i consignacions d'aquest jutjat, obert en el Banco de Santander, llevat que el recurrent tinga concedit el benefici de justícia gratuïta.  
Aquesta és la meua sentència, que pronuncie, mane i signe.»  
«Interlocutòria  
Jutgessa que les dicta: Mercedes Miñana Arnao.  
Lloc: València.  
Data: 24 de setembre de 2019.  
Antecedents de fet  
Primer. En aquest judici s'ha dictat la Sentència número 383/2019, de data 11 de setembre de 2019, que ha sigut notificada a les parts.  
  
Segon. En la resolució a què es fa referència, en el paràgraf anterior a l'antecedent de fet primer i en la part dispositiva, es consigna com a cognom del demandat i de la seua filla «Ennaqui», però en realitat havia d'haver-se expressat «Ennaoüi».  
Tercer. La procuradora Sra. Cardona ha presentat un escrit de sol·licitud de rectificació de l'error abans esmentat.  
Raonaments jurídics  
Únic. L'article 214.1 de la Llei 1/2000, d'enjudiciament civil (LECn), després de proclamar el principi que els tribunals no podran variar les seues resolucions una vegada signades, permet, no obstant això, en l'apartat 3, rectificar errors materials manifestos o errors aritmètics que s'hagen pogut cometre, rectificació que pot tindre lloc en qualsevol moment.  
En aquest cas, l'error, ara advertit, és manifest, com es desprén de la simple lectura de les actuacions, per la qual cosa pertoca que siga corregit.  
Part dispositiva  
Es rectifica la Sentència número 383/2019, de data 11 de setembre de 2019, en el sentit que on es consigna com a cognom del demandat i de la seua filla «Ennaqui» ha de dir «Ennaoüi».  
Mode d'impugnació: aquesta resolució forma part de la Sentència 383/2019, de data 11 de setembre de 2019, i el termini per a recórrer contra aquesta es compta des de la notificació d'aquesta interlocutòria (art. 448.2 LECn).  
Ho disposa i signa la jutgessa. En done fe.»  
Atés que es desconeix el domicili o residència actuals de la part demandada, de conformitat amb el que es disposa en els articles 156.4 i 164 de la Llei 1/2000, d'enjudiciament civil, dispose la publicació d'aquest edicte en el tauler d'anuncis del jutjat, per a portar a efecte la diligència de notificació de sentència al demandat Abderrahim Ennaoüi.  
  
València, 1 d'octubre de 2019.- La lletrada de l'Administración de justicia: Alicia Ordeig Rabadán.